বিজেপি নেতা তথা নেডাৰ আহ্বায়ক ড০ হিমন্ত বিশ্ব শৰ্মা আৰু মেঘালয়ৰ মুখ্য মন্ত্ৰী তথা এনপিপিৰ নেতা কনৰাড চাংমাই দেওবাৰে নিশা গুৱাহাটীৰ হোটেল ৰেডিছন ব্লুত মিলিত হয়। সাক্ষাতৰ সময়ত অগপৰ সভাপতি অতুল বৰাও উপস্থিত থাকে। এই সাক্ষাতে স্বাভাৱিকভাৱেই ৰাজনৈতিক মহলত খলকনিৰ সৃষ্টি কৰিছে।
উল্লেখযোগ্য যে এনপিপি দলে অসমৰ আটাইকেইটা সমষ্টিতে প্ৰাৰ্থী আগবঢ়োৱাৰ কথা ঘোষণা কৰিছিল আৰু ইতিমধ্যে পাঁচটা সমষ্টিৰ বাবে প্ৰথমখন প্ৰাৰ্থী তালিকা ঘোষণা কৰিছে।
অসমত এনপিপিৰ বিশেষ গণভিত্তি নথকা সত্ত্বেও লোকসভাত প্ৰতিদ্বন্দ্বিতা কৰি দলটোৰ স্থিতি বৃদ্ধি কৰিব খোজাৰ সময়তে বিজেপিয়ে এতিয়া দলটোৰ সৈতে নতুন সমীকৰণৰ বাবে আগবাঢ়িছে।
ইপিনে, কনৰাড চাংমাই কোনো কাৰণ উল্লেখ নকৰাকৈয়ে তেওঁ অনুষ্ঠিত কৰিবলগীয়া সংবাদমেলখন বাতিল কৰিছে। অসমত দলটোৰ হৈ নিৰ্বাচনত অৱতীৰ্ণ হ'বলগীয়া নেতাসকলে দলটোৱে নিজৰ স্থিতি স্পষ্ট কৰিব নোৱাৰাত বিপাঙত পৰা দেখা গৈছে।
দেওবাৰে নিশা হিমন্ত বিশ্ব শৰ্মা আৰু কনৰাড চাংমা মিলিত হৈ কি বুজাবুজিত উপনীত হৈছে সেয়া পোহৰলৈ অহা নাই যদিও দুয়োটা দলেই যে আসন্ন লোকসভা নিৰ্বাচনত গোপন বুজাবুজিৰে নিৰ্বাচনত অৱতীৰ্ণ হ'ব তাৰেই ইংগিত দাঙি ধৰিছে।
আনহাতে, কংগ্ৰেছে ইতিমধ্যে কনৰাড চাংমাৰ এনপিপি দলক বিজেপিৰ বি টীম হিচাপে অভিহিত কৰি আহিছে।
দলৰ তলৰ পৰ্যায়ৰ নেতাসকলক অন্ধকাৰত ৰাখি এনপিপিৰ নেতৃত্বই বিজেপিৰে গোপন বুজাবুজিত আহিলে আগন্তুক সময়ত দলটোত ভাঙোন অহাৰ সম্ভাৱনা নুই কৰিব নোৱাৰি।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
